ไฟแนนซ์ทูเดย์
...ลักษณ์ วจนานวัช ผู้จัดการ ธ.ก.ส. ไม่หวั่นแม้กระทรวงการคลังจะมอบอำนาจให้ ธปท.คุมแบงก์รัฐเบ็ดเสร็จ เพราะปกติ ธปท.ก็เข้าตรวจฐานะการเงินอยู่แล้วปีละ 2 ครั้ง ยังไม่เจอใบแดง และที่สบายใจได้คือ เรื่องทุจริตที่หายห่วง
3 ต.ค. 2557

...ลักษณ์ วจนานวัช ผู้จัดการ ธ.ก.ส. ไม่หวั่นแม้กระทรวงการคลังจะมอบอำนาจให้ ธปท.คุมแบงก์รัฐเบ็ดเสร็จ เพราะปกติ ธปท.ก็เข้าตรวจฐานะการเงินอยู่แล้วปีละ 2 ครั้ง ยังไม่เจอใบแดง และที่สบายใจได้คือ เรื่องทุจริตที่หายห่วง
...งานนี้แบงก์รัฐที่ถูกการเมืองเข้าแทรก มีอันต้องร้อนๆ หนาวๆ แน่ เพราะมาตรฐานการตรวจสอบของ ธปท. ถือว่าตรงไปตรงมา ขนาดคนคลังยังยอมยกแบงก์รัฐใส่พานให้ตรวจ เพราะเป็นที่รู้กันว่าคนคลังเองก็ถูกการเมืองแทรกแซงไม่ต่างกับแบงก์รัฐ ในเมื่อมีอดีตรัฐมนตรีหลายคน ส่งคนเข้าไปเป็นทีมคัดกรองสินเชื่อในแบงก์รัฐแล้ว จะให้เจ้าหน้าที่คลังไปจับโจรก็คงเป็นไปไม่ได้ เชื่อว่าจากนี้หากไม่มีการเมืองเข้าแทรกอีก แบงก์รัฐจะได้จัดระเบียบให้เข้าที่เข้าทางเสียที
...เมื่อต่อจิ๊กซอว์การจัดระเบียบแบงก์รัฐ จะเห็นว่าประธานของแบงก์รัฐทุกแห่งตอนนี้เป็นคนดีมีฝีมือทั้งนั้น โดยเฉพาะ สาลินี วังตาล ประธานเอสเอ็มอีแบงก์ และ ชัยวัฒน์ อุทัยวรรณ ประธานไอแบงก์ กำลังเครื่องฟิตจัด 
...ด้านการสรรหาตัวกรรมการผู้จัดการคนใหม่ของเอสเอ็มอีแบงก์ แม้จะปิดรับไปแล้วโดยมีผู้เข้ามาสมัคร 2 ราย คือ สุพจน์ อาวาส ผู้ช่วยผู้อำนวยการธนาคารออมสิน สายงานสินเชื่อชุมชน กลุ่มสินเชื่อรายย่อย และ ขจรศักดิ์ เจียรธนากุล อดีตผู้ช่วยผู้จัดการทั่วไป บริษัทบริหารสินทรัพย์รัตนสิน แต่ได้ข่าววงในว่า คนที่มาสมัครยังไม่เข้าตา เลยตอบไม่ได้ว่าจะขยายเวลารับสมัครอีกหรือไม่ ต้องรอดูกันต่อไป